﻿Hotărârea Sfântului Sinod al Bisericii Ortodoxe Române din anul 1937 
împotriva francmasoneriei (publicată în Telegraful Român) 
 În urma raportului I. P. Sf. Mitropolit Nicolae al Ardealului, s’au hotărât 
următoarele: Biserica osândeşte francmasoneria ca doctrină, ca organizaţie şi 
ca metodă de lucru ocultă, şi în special pentru următoarele motive: 
Francmasoneria propagă necredinţa. 
 1. Francmasoneria învaţă pe adepţii ei să renunţe la orice credinţă şi adevăr 
revelat de Dumnezeu, îndemnându-i să admită numai ceeace descopere cu 
raţiunea lor. Ea propagă astfel necredinţa şi lupta împotriva creştinismului ale 
cărui învăţături sânt revelate de Dumnezeu. Vânând pe câţi mai mulţi 
intelectuali să şi-i facă membri şi obişnuindu-i pe aceştia să renunţe la credinţa 
creştină, francmasoneria îi rupe dela biserică, şi având în vedere influenţa 
însemnată ce o au intelectualii asupra poporului , e de aşteptat ca necredinţa 
să se întindă asupra unor cercuri tot mai largi. În faţa propagandei anticreştine 
a acestei organizaţii, Biserica trebuie să răspundă cu o contrapropagandă.  
 2. Francmasoneria propagă o concepţie despre lume panteistnaturalistă, 
reprobând ideia unui Dumnezeu personal deosebit de lume şi ideia omului ca 
persoană, deosebită, destinat nemuririi.  
3. Din raţionalismul şi naturalismul său, francmasoneria deduce în mod 
consecvent, o morală pur laică, un învăţământ laic, reprobând orice principiu 
moral ‹‹heteronom›› şi orice educaţie ce rezultă din credinţa religioasă şi din 
destinaţia omului la o viaţă spirituală eternă. Materialismul şi oportunismul cel 
mai cras, în toate acţiunile omului, este concluzia necesară din premisele 
francmasoneriei. Francmasoneria consideră pe evrei superiori creştinilor  
4. În lojile francmasone se adună la un loc evreii şi creştinii, şi francmasoneria 
susţine că numai ceice se adună în lojile ei cunosc adevărul şi se înalţă deasupra 
celorlalţi oameni. Aceasta însemnează că creştinismul nu dă un avantagiu în ce 
priveşte cunoaşterea adevărului şi dobândirea mântuirii membrilor săi. Biserica 
nu poate privi impasibilă cum tocmai duşmanii de moarte ai lui Hristos să fie 
consideraţi într’o situaţie superioară creştinilor, din punct de vedere al 
cunoaşterii adevărurilor celor mai înalte şi al mântuirii. Francmasoneria vrea să 
se substitue creştinismului  
5. Francmasoneria practică un cult asemănător celui al misterelor precreştine. 
Chiar dacă unii din adepţii ei nu dau nici o însemnătate acestui cult, se vor găsi 
multe spirite mai naive asupra cărora acest cult să exercite o oarecare 2 forţă 
quasi religioasă. În orice caz prin acest cult francmasoneria vrea să se substitue 
oricărei alte religii, deci şi creştinismului. În afară de motivele acestea de ordin 
religios, Biserica mai are în considerare şi motive de ordin social când 
întreprinde acţiunea sa contra francmasoneriei. Francmasoneria subminează 
ordinea socială  
6. Francmasoneria este un ferment de continuă şi subversivă subminare a 
ordinei sociale prin aceea că îşi face din funcţionarii statului, din ofiţeri, unelte 
subordonate altei autorităţi pământeşti decât acelea care reprezintă ordinea 
stabilită vizibil. Îi face unelte în mâna unor factori neştiuţi încă nici de ei având 
să lupte pentru idei şi scopuri politice ce nu le cunosc. E o luptă nesinceră, pe la 
spate, niciodată nu există o siguranţă în viaţa statului şi în ordinea stabilită. E o 
luptă ce ia în sprijinul ei minciuna şi întunerecul. Împotriva jurământului 
creştinesc pe care acei funcţionari l-au prestat statului, ei dau un jurământ 
păgânesc. 
 7. Francmasoneria luptă împotriva legii naturale, voite de Dumnezeu, conform 
căreia omenirea e compusă din naţiuni. Biserica Ortodoxă care a cultivat 
totdeauna specificul spiritual al naţiunilor şi le-a ajutat să-şi dobândească 
libertatea şi să-şi menţină fiinţa primejduită de asupritori, nu admite această 
luptă pentru exterminarea varietăţii spirituale din sânul omenirii. 
 Măsuri ce se impun Iar ca măsurile cele mai eficace, pe care Biserica înţelege 
să le ia împotriva acestui duşman al lui Dumnezeu, al ordinei social-morale şi al 
naţiunii, sânt următoarele:  
1. O acţiune persistentă publicistică şi orală de demascare a scopurilor şi a 
activităţii nefaste a acestei organizaţii.  
2. Îndemnarea intelectualilor români, care se dovedesc a face parte din loji, să 
le părăsească. În caz contrar, ‹‹Frăţia Ortodoxă Română›› extinsă pe toată ţara 
va fi îndemnată să izoleze pe ceice preferă să rămână în loji. Biserica le va 
refuza la moarte slujba înmormântării, în caz că până atunci nu se căesc. De 
asemenea le va refuza prezenţa ca membri în corporaţiile bisericeşti.  
3. Preoţimea va învăţa poporul ce scopuri urmăreşte acela care e francmason 
şi-l va sfătui să se ferească şi să nu dea votul candidaţilor ce aparţin lojilor. 4. Sf. 
Sinod şi toate corporaţiile bisericeşti şi asociaţiile religioase stărue pe lângă 
guvernul român şi corpurile legiuitoare să aducă o lege pentru desfiinţarea 
acestei organizaţii oculte. În caz că guvernul nu o va face, Sf. Sinod se va îngriji 
să fie adusă o astfel de lege din iniţiativă parlamentară. 

